05/10/2022 | Administración LocalMunicipal
Oroso
Aprobación de bases de selección dun posto de encargado de obras como persoal laboral fixo mediante concurso - oposición e creación dunha bolsa de emprego.

Con data de 21/09/2022 por parte desta Alcaldía procedeuse a ditar a seguinte Resolución: “LOGO DE VER que mediante resolución desta Alcaldía nº 869/2021 procedeuse a aprobar a oferta de emprego público correspondente ao exercicio 2021 e que esta foi obxecto de publicación no BOP nº 121 do 30/06/2021. TENDO EN CONTA que na citada oferta de emprego público figuraba unha praza vacante coas seguintes características: Denominación: Encargado de Obras. Grupo IV. Nº de vacantes: 1. Nivel de Titulación: Estudos primarios. Forma de provisión: Concurso - Oposición. Nivel 18. TENDO EN CONTA que na Relación de Postos de Traballo do Concello de Oroso vixente no ano 2021 segue a recollerse a citada praza, e que o prazo improrrogable para o desenvolvemento da citada oferta de emprego público será de 3 anos a contar desde a súa publicación consonte establece o artigo 70 do Texto Refundido do Estatuto Básico do Empregado Público. LOGO DE VER que mediante providencia desta Alcaldía asinada con data de 07/09/2022 ordeouse o inicio do expediente (nº de exp.2022/E001/000005)) para a selección e cobertura da citada praza de Encargado de obras como persoal laboral fixo e igualmente se incluíra un bolsa de emprego para cubrir postos de xeito temporal. TENDO EN CONTA o informe favorable emitido polo Secretario da Corporación con data de 08/09/2022 así como o informe favorable emitido polo Interventor da Corporación coa data de 14/09/2022 e o certificado de existencia de crédito emitido con idéntica data. TENDO EN CONTA as facultades que me confire o artigo 21.1. g) da Lei 7/1985, de 2 de abril, reguladora das bases do réxime local; e o artigo 41.14. c) do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades Locais, con esta data RESOLVO: PRIMEIRO. APROBAR as bases que rexen na convocatoria de selección dun encargado de obras baixo a modalidade de contrato laboral fixo (OEP 2021) así como a creación dunha bolsa de emprego para cubrir prazas de xeito temporal do Concello de Oroso co contido que a continuación se recolle e simultaneamente aprobar a convocatoria do citado procedemento de selección. É obxecto da presente convocatoria cubrir de xeito definitivo unha praza de encargado de obras (Grupo IV) baixo a modalidade de persoal laboral fixo ao abeiro do previsto no artigo 26.1 da Lei 2/2015, de 29 de abril, de Emprego Público de Galicia, artigo 15.1 do Real Decreto Lexislativo 2/2015, de 23 de outubro, polo que se aproba o Texto Refundido da Lei do Estatuto dos Traballadores, e artigo 11 do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, correspondente á Oferta de Emprego Público do 2021 (BOP nº 121 de 30 de xuño de 2021). Igualmente é obxecto da presente convocatoria a creación dunha bolsa de emprego para proceder a provisión temporal de prazas das mesmas características,(encargado de obra ou oficial de primeira) polos motivos sinalados no artigo 15.1, 15.2 e 15.3 do Estatuto dos Traballadores, é dicir, a contratación temporal por circunstancias da produción nos termos establecidos no artigo 15.2 ou a contratación temporal para a substitución dunha persoa traballadora con dereito a reserva do posto de traballo. O persoal contratado, estará suxeito durante a súa relación laboral á normativa sobre incompatibilidades prevista na función pública (Lei 53/1984, de 25 de decembro). O importe das retribucións dos traballadores será a establecida no Convenio Colectivo do Persoal Laboral do Concello de Oroso para o grupo IV, así coma a Relación de Postos de Traballo para o posto definido na Base seguinte e no anexo de persoal orzamentario para o posto de encargado de obras (código RPT 05.01.01). O/A aspirante seleccionado/a no presente proceso selectivo incorporaranse ao concello, dándose de alta na Seguridade Social, e demais requisitos legais no momento do seu nomeamento e firma do seu contrato laboral, sendo as características da praza as seguintes: PERSOAL LABORAL: As funcións do/da aspirante seleccionado/a serán as definidas pola relación de postos de traballo do Concello de Oroso para o posto de “Encargado de obras. Código 05.01.01” e que na actualidade son: - Xefatura da Brigada Municipal de Obras. - Dirección e organización do persoal da Brigada, organización do traballo. - Control de facturas e pedido de material. - Tarefas básicas en materia de seguridade e saúde laboral. - Dirección e supervisión directa das obras e actuacións que se estean a realizar, transmitindo os pertinentes informes ao coordinador departamental. - Calquera outra tarefa propia da súa categoría profesional ou que lle sexa encomendada expresamente dende a Alcaldía ou Concellería correspondente, así como da Oficina Técnica de Urbanismo. - Execución das diferentes obras de mantemento, reparación, conservación, reforma, ou obras novas, maiores ou menores, que sexan encargadas pola Alcaldía ou Concellerías delegadas nos diferentes bens integrantes do dominio público local ou de carácter patrimonial do Concello. - Parques e xardíns: Corresponderalle o exercicio das funcións necesarias para o bo funcionamento deste servicio, como a execución de cantos traballos sexan precisos para o adecuado mantemento e conservación das zonas verdes de titularidade municipal, parques e xardíns; plantacións ou sementado, podas, repoboacións (de se-lo caso), etc. - Apoio a outros servicios na realización de tarefas propias do persoal de oficios, incluso as relativas á limpeza viaria e recollida de RSU ou demais cando as necesidades do servicio así o demanden. - Responsabilidade da custodia dos bens municipais adscritos ó servizo. Ditas responsabilidades e funcións poderán ser obxecto de modificación a través do procedemento de modificación da Relación de Postos de Traballo, debendo en todo caso polo traballador ser asumidas as novas ou diferentes responsabilidades e funcións ou tarefas. As bases do presente proceso selectivo publicaranse integramente no taboleiro electrónico de anuncios do Concello (https://sede.oroso. gal/opencms/gl/informacion/), así coma no Boletín Oficial da Provincia de A Coruña e igualmente facilitarase unha copia destas na Oficina do Rexistro Xeral do Concello a todos/as aqueles que o soliciten. Publicarase un anuncio da convocatoria do proceso selectivo no Boletín Oficial da Provincia de A Coruña e no taboleiro electrónico de anuncios do Concello. A dita convocatoria poderá ser simultánea á aprobación das bases de selección. Procederase igualmente a publicar un anuncio da convocatoria no DOG e no BOE. Os resultados das probas, as convocatorias de exames, citacións e emprazamentos aos aspirantes, así coma calquera actuación do tribunal cualificador levaranse a cabo unicamente a través do taboleiro electrónico de anuncios do concello (https://sede.oroso. gal/opencms/gl/informacion/), medio exclusivo de notificación aos interesados de conformidade co previsto no artigo 45.1. b) da lei 39/2015 de procedemento administrativo común das Administracións Públicas, salvo que estas bases dispoñan expresamente o contrario, non obstante o concello se o estima oportuno poderá utilizar ademais outros medios de publicación ou comunicación.1. Ser español ou nacional dun Estado membro da unión Europea, ou nacional dalgún Estado ao que lle sexa de aplicación a libre circulación de traballadores, en virtude dos tratados internacionais celebrados pola unión Europea e ratificados por España. Tamén poderán participar o cónxuxe dos españois e dos nacionais does Estados citados, sempre que non estean separados de dereito, así como os seus descendentes e os do cónxuxe menores de vinte un anos ou maiores de dita idade que vivan ás súas expensas.2. Ter cumpridos dezaoito (18) anos de idade ou dezaseis (16) e contar co consentimento ou autorización do representante legal e non exceder da idade máxima de xubilación forzosa.3. Estar en posesión a lo menos do graduado escolar ou equivalente. No caso de titulación obtidas no estranxeiro deberase estar en posesión da correspondente convalidación ou da credencial que acredite a homologación do título. Este requisito non será esixible aos aspirantes que tiveran obtido o recoñecemento da súa cualificación profesional, no ámbito das profesións reguladas ao amparo das disposicións de dereito comunitario.4. Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario. No caso de ser nacional doutro Estado, non atoparse inhabilitado nin en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, ao acceso ao emprego público. Así mesmo, de conformidade coa Lei Orgánica 1/1996, de Protección Xurídica do menor, non ter sido condenado por sentenza firme por algún delito contra a liberdade e indemnidade sexual.5. Non padecer enfermidade ou defecto físico ou psíquico que impida o desempeño das correspondentes funcións. Os requisitos para concorrer están referidos ao último día de presentación de instancias, os interesados que asinen a instancia de participación deberán reunir os requisitos da presente convocatoria, do contrario quedarán automaticamente eliminados, unha vez comprobada a documentación na fase de acreditación desta. Os/As interesados/as deberán presentar a documentación dentro dos vinte días (20) naturais seguintes á publicación do anuncio da presente convocatoria no Boletín Oficial do Estado no que se fará referencia á publicación da convocatoria e das Bases no Boletín Oficial da Provincia. Se o derradeiro día do prazo rematara en día inhábil ampliarase ata o día hábil seguinte. Non se terá por presentada aquela documentación ou solicitude de participación no procedemento de selección que sexa presentada antes da apertura do prazo de vinte días naturais ao que se refire o parágrafo anterior. Os interesados deberán presentar no Rexistro Xeral do Concello situado na Praza Isaac Díaz Pardo, nº 1 ou de xeito telemático a través da Sede Electrónica do Concello de Oroso (https://sede.oroso. gal/opencms/es/) na sección “emprego público e recursos humanos” no prazo antedito, a seguinte documentación: 1. Solicitude de participación conforme ao anexo I das bases.2. Copia do DNI ou documento equivalente salvo no caso de que a documentación sexa presentada a través da sede electrónica do Concello de Oroso que non resultará necesaria a súa presentación.3. Xustificante de pagamento da taxa por dereitos de exame, que de conformidade coa ordenanza fiscal reguladora queda establecida en 20 euros. O pagamento farase nas contas bancarias do Concello no modelo de autoliquidación dispoñible na páxina web do Concello e nas oficinas municipais.4. Copia do CELGA 2 (ou superior) ou equivalente debidamente homologado polo órgano competente en materia de política lingüística da Xunta de Galicia, para aqueles aspirantes que desexen ser exentos da realización da terceira proba da oposición de galego.5. Relación dos méritos alegados para ser valorados na fase de concurso conforme ao Anexo II da presentes bases xunto coa documentación acreditativa dos citados méritos conforme ao previsto na base 9.2 das presentes bases. A presentación de solicitudes realizarase por calquera das formas establecidas no art.16.4 da Lei 39/2015, de 1 de outubro, do Procedemento Administrativo Común das Administracións Públicas. Nos supostos previstos nos apartados b), c), d) e e) do artigo 16.4, os aspirantes deberán comunicalo ao Concello mediante telegrama ou fax (981691786) durante o mesmo prazo que o de presentación de instancias, sen que en ningún caso se teñan en conta aquelas instancias que cheguen ao concello mais alá dos sete días naturais a contar desde o remate do prazo para a presentación de solicitudes. En todo caso os interesados responsabilizaranse da veracidade dos documentos que presenten, reservándose este Concello a facultade de exercer as medidas de esixencia de responsabilidade oportunas no caso de falsidade na documentación achegada. Os aspirantes con discapacidade poderán solicitar as necesidades específicas de adaptación e axuste de tempo e medios que considere oportunas para participar nas probas selectivas en condicións de igualdade. Para iso farán constar na solicitude o seu tipo de discapacidade e as posibles adaptacións que precisen para participar nas probas selectivas. Logo de rematar o prazo de presentación de solicitudes por parte da Alcaldía ditarase resolución que conterá: 1 A lista provisional de aspirantes admitidos e excluídos con expresión dos motivos da exclusión.2 A designación do tribunal cualificador.3 Lugar e data de constitución do Tribunal e valoración dos méritos da fase de concurso. Os aspirantes terán un prazo non superior a dez días (10) naturais dende a publicación no taboleiro de anuncios da devandita relación para a emenda das deficiencias que pola súa natureza considérense subsanables, non podendo ser obxecto de subsanación a realización de trámites ou actuacións que supoñan unha ampliación implícita dos prazos establecidos nestas bases. Expresamente non resultará subsanable o feito de non ter aboado as taxas dentro do prazo inicial de presentación de instancias. Rematado o prazo de emenda publicarase a relación definitiva de admitidos e excluídos nas probas selectivas, que será publicada no taboleiro de anuncios do Concello, sen prexuízo de que se considere oportuno a utilización doutros medios de difusión. Porén, no caso de non necesidade de emenda a publicación da relación de aspirantes provisional será automaticamente elevada a definitiva. Consonte cos artigos 55 e 60 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público (TREBEP), co Real Decreto 896/1991, polo que se establece as regras básicas e os programas mínimos aos que teñen que axustarse os procedementos de selección dos funcionarios na administración local e co artigo 11 do Regulamento xeral de ingreso do persoal ao servizo da Administración Xeral do Estado aprobado por Real Decreto 364/1995, o tribunal terá unha composición mínima de cinco membros e contará cos seguintes membros: · Presidente: Un funcionario ou persoal laboral fixo pertencente ao grupo de clasificación profesional de titulación igual ou superior á esixida para o acceso á praza convocada ou quen legalmente a substitúa. · Secretario/a: O da Corporación ou quen legalmente a substitúa, que actuará con voz pero sen voto. · Tres funcionarios de carreira ou persoal laboral fixo pertencentes ao grupo de clasificación profesional de titulación igual ou superior ou esixido para o acceso á praza convocada ou quen legalmente os substitúa. Os integrantes do tribunal deberán absterse de formar parte deste, cando concorran as circunstancias previstas no artigo 23 da Lei 40/2015, de 1 de outubro de Réxime Xurídico do Sector Público, notificándoo á autoridade convocante, ou cando tiveran realizado tarefas de preparación a probas selectivas semellantes á aquí convocada nos cinco anos anteriores á publicación desta convocatoria. Os aspirantes, igualmente, poderán recusar aos membros do Tribunal de acordo co artigo 24 da mencionada Lei. Para a válida constitución do tribunal terán que estar presentes o presidente e secretario ou persoas que legalmente as substitúan e dous dos vogais. De conformidade co previsto no artigo 17 da Lei 40/2015, de 1 de outubro, de Réxime Xurídico do Sector Público o tribunal poderase constituír, convocar, celebrar as súas sesións, adoptar acordos ou remitir actas tanto de forma presencial como a distancia. Nas sesións que celebre o tribunal a distancia os seus membros poderán atoparse en distintos lugares sempre e cando se asegure por medios electrónicos, considerándose tamén tales os telefónicos e audiovisuais, a identidade dos membros ou persoas que as suplan legalmente, o contido das súas manifestacións, o momento nas que estas se produzan, así como a interactividade e intercomunicación en tempo real entre eles e a dispoñibilidade dos medios durante a sesión. O tribunal de selección poderá, se o considera oportuno, valerse de especialistas sobre unha determinada materia que actuarán con voz pero sen voto e os que poderán emitir cantos informes ou ditames lles solicite o tribunal, non sendo tales informes de carácter vinculante. Sempre que así o acorde o Tribunal de Selección no caso de ser necesario a realización de sorteos de desempate entre dous aspirantes ou para a pública apertura dos sobres cos códigos identifícativos dos aspirantes, esta se poderá realizar en acto público coa soa presenza de a lo menos dous dos membros do Tribunal onde un deles obrigatoriamente terá que ser o Secretario. No caso de empate entre os membros do Tribunal de Selección decidirase polo voto de calidade do Presidente do Tribunal en segunda votación A selección efectuarase polo sistema de concurso - oposición. A oposición constará de tres exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para cada un deles. Os exercicios practicaranse en chamamento único, sendo suspendido quen non compareza, calquera que sexa a causa, salvo previsión normativa específica de rango superior que así o estableza. O chamamento realizarase por orde alfabético do primeiro apelido dos aspirantes. Os aspirantes deberán acreditar a súa personalidade coa exhibición do documento nacional de identidade ou pasaporte. Sempre que sexa posible garantirase polo Tribunal o anonimato na realización e corrección dos exercicios. O tribunal publicará os sucesivos anuncios de celebración dos seguintes exercicios no Taboleiro electrónico de edictos do Concello. Obrigatoria e eliminatoria. Consistirá en contestar, por escrito un cuestionario tipo test de 50 preguntas, con catro respostas alternativas das que so unha será a correcta, sobre o contido do programa da convocatoria contido no Anexo III das presentes bases (parte xeral e parte específica). O tempo máximo para realizar este exercicio será de 60 minutos. Cada resposta correcta sumará 0,2 puntos. Cada resposta incorrecta restará 0,05 puntos. A puntuación máxima desta fase será de 10 puntos. O aspirante que non acade 5 puntos será eliminado do proceso selectivo. Por parte do tribunal proporase unha ou varias probas prácticas relacionadas coa parte especial do temario, a celebrar en unha ou varias sesións por un prazo máximo de catro horas, na que se valorarán os coñecementos e habilidades profesionais de acordo coas funcións do posto de traballo. Esta proba práctica valorarase de 0 a 15 puntos debendo os aspirantes obter unha puntuación mínima de 7 puntos para superar a mesma. Correspóndelle ó tribunal determinar o nivel de coñecementos e habilidades necesarias para acadar a puntuación mínima. De carácter obrigatorio e non eliminatorio, que realizarán os/as aspirantes que superasen as dúas probas anteriores. Consistirá na tradución directa do castelán ao galego de 5 frases propostas polo Tribunal durante un tempo máximo de 30 minutos e sen axuda de dicionario. O exercicio cualificarase como apto ou non apto. Quedan eximidos da realización deste exercicio aqueles aspirantes que acrediten posuír, antes da finalización do prazo de presentación de instancias o CELGA 2 ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde de 10 de febreiro de 2014 pola que se modifica a Orde de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG nº 34, de 19 de febreiro de 2014. A fase de concurso, consistirá na valoración dos mérito alegados dentro do prazo de presentación de instancias e debidamente acreditados polas persoas aspirantes, que deberán presentar unha relación ordenada e numerada dos mesmos conforme ao modelo que se establece como Anexo II das presentes bases. A fase de concurso levarase a cabo antes da fase de oposición e en todo caso non terá carácter eliminatorio. A puntuación obtida na fase de concurso non servirá para superar a fase de oposición, sendo necesario polo tanto superar a fase de oposición. O Tribunal de selección valorará exclusivamente os méritos relacionados polo aspirante no Anexo II con independencia da documentación presentada. A valoración levarase a cabo conforme ao seguinte baremo: Experiencia profesional relacionada coa praza obxecto da convocatoria, ata un máximo de 10 puntos. a) Polos servizos prestados, en calquera administración local ou entidade dependente da mesma (tanto en réxime funcionarial como laboral) en praza/posto/categoría/condición idéntica ou equivalente á da vacante convocada: encargado de obras e/ou oficial de primeira albanel 0,10 puntos por cada mes completo de servizos prestados. b) Polos servizos prestados, en calquera das restantes administracións públicas ou entidades dependentes das mesmas (tanto en réxime funcionarial como laboral) en praza/ posto/categoría/condición idéntica ou equivalente á vacante convocada: encargado de obras e ou oficial de primeira albanel 0,05 puntos por mes completo de servizos prestados. Non se computarán os períodos inferiores a un mes, considerándose a estes efectos, os meses de 30 días En caso de contratación a tempo parcial valoraranse os servizos prestados de forma proporcional. Para a acreditación dos méritos anteditos deberase achegar a seguinte documentación xustificativa: No caso de servizos prestados en réxime laboral, mediante contrato de traballo onde figure a denominación do posto ou categoría así como vida laboral acreditativa de ditos servizos expedida polo órgano competente da seguridade social. A non presentación de ambos documentos (contrato e vida laboral) suporá que o Tribunal de Selección non valorará ditos servizos. No caso de que os servizos foran prestados como funcionario, mediante resolución de nomeamento e/ou a toma de posesión e inexcusablemente, certificación de vida laboral acreditativa de ditos servizos e expedida polo órgano competente da seguridade social. Poderá achegarse certificado de servizos prestados expedido polo órgano fedatario no que conste inequivocamente o posto/praza, funcións e período no que se prestaron os mesmos, xunto á xornada laboral. A non presentación de ambos documentos (resolución de nomeamento e vida laboral) suporá que o Tribunal de Selección non valorará ditos servizos. En todo caso, desta documentación xustificativa deberá concluírse/deducirse, de xeito claro e inequívoco, o posto/praza/categoría/condicións nos que se terían prestado os servizos que se pretende que sexan valorados, así como o tempo de efectiva prestación. De non ser así, deberán achegar, a maiores, certificación expedida polo funcionario/a ou órgano competente da entidade correspondente na que se reflictan e acrediten, claramente, tales extremos. No caso de que non resulten, a xuízo do Tribunal, claros e meridianos os citados méritos alegados este estará facultado para, en caso de dúbida, non proceder á valoración de tales méritos. Non se terán en conta outras formas de acreditación dos servizos prestados diferentes das previstas nestas bases. Cursos de formación relacionados coa praza obxecto de convocatoria, ata un máximo de 5 puntos. a) Pola participación ou asistencia a cursos (non se valorarán xornadas, seminarios ou simposios), relacionados co posto a desempeñar, organizados por universidades, administracións públicas e escolas ou institutos de administracións públicas ata un máximo de 3 puntos conforme coas seguinte valoración en proporción ao número de horas acreditadas: De 5 a 20 horas de duración.0,20 puntos por curso. De 21 a 50 horas de duración.0,40 puntos por curso. De 51 a 100 horas de duración.0,80 puntos por curso. Mais de 100 horas de duración.1 punto por curso. Non se valorarán os cursos cunha duración inferior a 5 horas. b) Pola participación ou asistencia a cursos (non se valorarán xornadas, seminarios ou simposios), relacionados co posto a desempeñar, organizados pola Fundación Laboral da Construcción, pola Confederación Nacional da Construcción, organizacións sindicais, federacións de concellos, e outras entidades semellantes sempre que teñan sido homologadas por unha Administración Pública ata un máximo de 1,5 puntos conforme coas seguinte valoración en proporción ao número de horas acreditadas: De 5 a 20 horas de duración.0,20 puntos por curso. De 21 a 50 horas de duración.0,40 puntos por curso. De 51 a 100 horas de duración.0,80 puntos por curso. Mais de 100 horas de duración.1 punto por curso. Non se valorarán os cursos cunha duración inferior a 5 horas. c) Pola participación en accións formativas en materia de prevención de riscos laborais impartidos por Administracións Públicas ou entidades dependentes das mesmas, Fundacións Públicas, Escolas ou Institutos Públicos, Universidades, Federacións ou Confederacións de Administracións Públicas, Organizacións Sindicais ou calquera outra entidade que estea debidamente homologada por organismo ou Administración Pública ata un máximo de 0,50 puntos conforme á seguinte escala: De menos de 25 horas de duración.0,25 puntos. De mais de 25 horas de duración.0,50 puntos. En ningún caso se valorarán os cursos ou accións formativas impartidos por academias, escolas ou talleres de carácter privado que non estean expresamente homologados por unha Administración Pública debendo acreditarse documentalmente dita homologación. Os méritos da fase de concurso acreditaranse mediante a presentación de orixinais ou copias simples da documentación esixida (contratos, vida laboral, diplomas de cursos de formación.) Unha vez cualificada polo Tribunal o resultado da valoración da fase de concurso, procederase á publicación no taboleiro electrónico de anuncios do Concello (sede electrónica do Concello de Oroso) o resultado de dita fase, outorgándose un prazo de 2 días hábiles a efectos de reclamacións e alegacións. Rematado dito prazo, o Tribunal publicará o resultado da puntuación final da fase de concurso obtida polos candidatos/as, fixando a data, hora e lugar para a realización da primeira proba da fase de oposición. A orde de clasificación definitiva de todos os aspirantes virá determinada pola suma das puntuacións obtidas nas distintas probas da oposición á que se lle engadirá a puntuación obtida na fase de concurso, acadándose así a puntuación final. En ningún caso a puntuación obtida na fase de concurso servirá para superar a fase de oposición. No caso de empate, este resolverase pola maior puntuación obtida no exame práctico (segunda proba) da fase de oposición, e se persiste o empate, pola maior puntuación obtida na primeira proba da fase de oposición. De persistir o empate, este resolverase a favor de aquel aspirante que obtivera a maior puntuación na experiencia laboral da fase de concurso e de non ser suficiente para resolver o empate este resolverase mediante sorteo público. En ningún caso o Tribunal cualificador poderá propoñer para o nomeamento un número maior de aspirantes que prazas convocadas. Determinada a cualificación final das persoas aspirantes, o Tribunal fará pública a relación de aprobados por orde de puntuación no taboleiro de anuncios do Concello de Oroso, propoñendo a contratación de aquel/a aspirante que teña obtido a maior puntuación, e elevando dita proposta ao Presidente da Corporación. O/A aspirante proposto/a, achegará no prazo máximo de 10 días naturais, contados a partir da publicación da lista de aprobados no taboleiro de edictos, os documentos seguintes: 1º.-Copia do título académico esixido na base quinta ou no seu defecto, o xustificante de ter aboado os dereitos para a súa expedición.2º.-Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente, nin ter sido sometido a sanción disciplinaria ou equivalente que impida no seu Estado, o acceso ó emprego público.3º.-Declaración xurada de non atoparse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión.4º.-Documento de autorización ao uso e cesión de datos de carácter persoal a favor do Concello de Oroso en modelo facilitado polo Concello de Oroso.5º.- Comunicación do número de afiliación á seguridade social.6º.-Certificación de número de conta bancario expedido pola entidade bancaria. No mesmo prazo sinalado para a presentación da documentación, o aspirante seleccionado someterase a recoñecemento médico polos servizos do Concello, para acreditar que non padece enfermidade ou defecto físico nin psíquico que impida o desempeño das correspondentes funcións. Os aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo da compatibilidade do desenvolvemento das tarefas e funcións correspondentes. A non presentación dentro do prazo fixado da documentación esixida nesta Base ou non sometemento ao recoñecemento médico esixido e agás nos casos de forza maior, ou cando do exame da mesma dedúzase que carecen dalgún dos requisitos sinalados na base 5ª, suporá que o aspirante non poderá ser nomeado empregado público e quedarán anuladas as actuacións, sen prexuízo da responsabilidade en que houberan incorrido por falsidade na solicitude de participación. Neste caso procederá a requirírselle a documentación ao aspirante que tivera quedado en segunda posición concedéndolle idéntico prazo para que proceda a presentala. Unha vez presentada toda a documentación, ao interesado lle será notificado que esta cumpre con todos os requisitos, debendo no prazo de 7 días naturais contados desde a notificación comparecer para a formalización do contrato. De non comparecer no citado prazo sen mediar causa xustificada será declarado en situación de cesante, pasando a ocupar o derradeiro lugar dentro da bolsa de emprego e procedéndose ao chamamento do seguinte aspirante que tivera superado as probas para que aporte a documentación sinalada na presente base e formalice o contrato. Previamente á formalización do contrato o aspirante deberá prometer ou xurar o cargo na forma establecida no artigo 1 do Real Decreto 707/1979, de 5 de abril. Crearase unha bolsa de emprego formada pola lista de aspirantes que superen as probas da fase de oposición, ordenados de maior a menor puntuación, incluíndose no primeiro posto aquel que obtivera a maior puntuación. É condición inescusable para a pertenza á devandita bolsa o mantemento durante a vixencia desta dos requisitos relacionados na base 5ª das presentes bases. Os que formen parte da mesma poderán ser chamados (sempre respectando a orde da lista), para proceder a provisión temporal de prazas das mesmas características,(encargado de obra ou oficial de primeira) polos motivos sinalados no artigo 15.1, 15.2 e 15.3 do Estatuto dos Traballadores, é dicir, a contratación temporal por circunstancias da produción nos termos establecidos no artigo 15.2 ou a contratación temporal para a substitución dunha persoa traballadora con dereito a reserva do posto de traballo. Unha vez detectada a situación de necesidade de cubrir temporalmente unha praza, e elaborado o correspondente expediente no que se acreditará o cumprimento dos supostos expostos no parágrafo anterior así como a existencia de crédito orzamentario, a Alcaldía procederá ao chamamento sucesivo dos aspirantes por orde de lista, debendo os interesados manifestar o seu interese por escrito no prazo máximo improrrogable de dous días hábiles dende a notificación da oferta por parte do Concello de Oroso, transcorrido o cal entenderase que renuncia e pasarase ao chamamento do seguinte da lista. A notificación practicarase exclusivamente mediante a publicación da oferta no taboleiro electrónico de anuncios do Concello de Oroso, sen prexuízo de que se intente proceder a contactar co interesado por vía telefónica polo menos dúas veces en horas distintas en horario de mañá, do cal quedará a debida constancia no expediente mediante informe emitido polo funcionario/a que realice os intentos. No caso de manifestar o seleccionado o seu interese, deberá presentar a seguinte documentación: O aspirante proposto, achegará no prazo máximo de 5 días naturais, contados a partir de manifestar a súa aceptación ao chamamento, os documentos seguintes: 1º.-Copia do título académico esixido na base 5ª ou no seu defecto, o xustificante de ter aboado os dereitos para a súa expedición.2º.-Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente, nin ter sido sometido a sanción disciplinaria ou equivalente que impida no seu Estado, o acceso ó emprego público.3º.-Declaración xurada de non atoparse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión.4º.-Documento de autorización ao uso e cesión de datos de carácter persoal a favor do Concello de Oroso en modelo facilitado polo Concello de Oroso.5º.- Comunicación do número de afiliación á seguridade social.6º.-Certificación de número de conta bancario expedido pola entidade bancaria. No mesmo prazo sinalado para a presentación da documentación, o aspirante seleccionado someterase a recoñecemento médico polos servizos do Concello, para acreditar que non padece enfermidade ou defecto físico nin psíquico que impida o desempeño das correspondentes funcións. Os aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo da compatibilidade do desenvolvemento das tarefas e funcións correspondentes. A non presentación dentro do prazo fixado da documentación esixida nesta Base ou non sometemento ao recoñecemento médico esixido e agás nos casos de forma maior, ou cando do exame da mesma dedúzase que carecen dalgún dos requisitos sinalados na base 5ª, suporá que o aspirante non poderá ser nomeado funcionario interino e quedarán anuladas as actuacións, sen prexuízo da responsabilidade en que houberan incorrido por falsidade na solicitude de participación. Neste caso procederá a requirírselle a documentación ao aspirante que tivera quedado na seguinte posición concedéndolle idéntico prazo para que proceda a presentala. Cando un dos aspirantes incluídos na lista fose chamado para ocupar un posto, ao rematar o período de prestación de servizos recuperará o seu lugar inicial na mesma de xeito que poderá ser chamado novamente para outra interinidade. A renuncia, ou a non presentación da aceptación da oferta e da documentación esixida en prazo implicará que o aspirante pasará ao derradeiro lugar da lista salvo naqueles casos nos que xustifique documentalmente que está a prestar servizos noutro posto de traballo nesta Administración ou noutra ou que nese intre se atopa en situación de baixa laboral. Nestes casos permanecerá invariable a súa posición na bolsa de emprego. Os integrantes da bolsa poderán en calquera momento comunicar a renuncia definitiva á integración nesta, mediante solicitude por escrito que terá que ir dirixida ao Alcalde – Presidente da Corporación. A duración desta bolsa de emprego terá unha validez de tres anos contados dende a publicación das presentes bases no Boletín Oficial da Provincia, ou, no seu defecto, ata que todos os interesados que figuren nela non manifesten interese nunha oferta de traballo concreto ou presenten a súa renuncia. No caso de que existiran varias vacantes simultáneas que deban ser cubertas coa presente bolsa de emprego a orde de provisión se realizará por orde de lista, de tal xeito que ao primeiro clasificado se lle dará a escoller entre as diferentes prazas vacantes para que este elixa a que desexe cubrir e así sucesivamente pola orde que ocupasen os aspirantes na bolsa de emprego ata cubrir a totalidade de vacantes. Realizado o chamamento e presentada a documentación polo interesado o Sr. Alcalde efectuará o nomeamento, a favor do candidato proposto, como empregado público. O nomeamento deberá ser notificado ao interesado, o cal deberá formalizar o contrato dentro do prazo máximo de tres días hábiles, contado desde a data de notificación, tendo en conta que dito nomeamento realizarase con carácter de temporal vinculado á circunstancia que deu ligar á súa selección. A resolución de nomeamento deberá igualmente ser publicada no taboleiro do Concello co réxime de recursos que proceda. Conforme ao previsto no artigo 6 da Ordenanza Fiscal reguladora da taxa por dereitos de exame do Concello de Oroso publicada no BOP nº 245 do 25/10/2006 os aspirantes terán que aboar unha taxa de 20,00 euros para poder participar no presente proceso selectivo. A taxa esixirase en réxime de autoliquidación, debendo os/as aspirantes practicala nos impresos habilitados ó efecto pola administración municipal, que se poderán obter na páxina web do Concello de Oroso ou nas oficinas municipais, e realizar o ingreso na entidade bancaria autorizada, o que se deberá acreditar no momento de presentar a correspondente instancia de participación no proceso selectivo. A solicitude non se tramitará mentres non se faga efectivo o importe da taxa, nos termos previstos na ordenanza fiscal. Cando por causas non imputables ó suxeito pasivo, a actividade técnica e/ou administrativa que constitúe o feito impoñible desta taxa non se realice, procederá a devolución do importe correspondente. Por tanto, non procederá a devolución algunha dos dereitos de exame nos supostos de exclusión das probas selectivas por causas imputables ao interesado. O ingreso da taxa deberá realizarse obrigatoriamente antes do remate do prazo de presentación de instancias previsto nas presentes bases, non sendo posible a subsanación a través de ingresos posteriores a esta data. Contra a resolución de alcaldía que aprobe as presentes bases, que pon fin á vía administrativa, poderase interpoñer un recurso contencioso-administrativo ante os Xulgados do Contencioso Administrativo, no prazo de dous (2) meses contados dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo poderase interpoñer un recurso potestativo de reposición ante o Alcalde-Presidente, no prazo dun (1) mes contado a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 123 e 124 da Lei 39/2015, de 1 de outubro, de Procedemento Administrativo Común das Administracións Públicas). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 123.2 da Lei 39/2015, de 1 de outubro, de Procedemento Administrativo Común das Administracións Públicas). Transcorrido o prazo de un (1) mes desde a interposición do recurso de reposición sen que se teña recibido notificación da resolución do mesmo este se poderá entender desestimado conforme ao previsto no artigo 24.1 da Lei 39/2015, de 1 de outubro, do Procedemento Administrativo Común das Administracións Públicas. Sen prexuízo do anterior; as solicitudes de revisión de exame poderán ser presentadas no prazo máximo de 5 días hábiles a contar desde a publicación do anuncio de cualificacións da proba. Tales solicitudes serán resoltas polo Tribunal de Selección no prazo máximo de 1 mes a contar desde a presentación da mesma. Contra os acordos, actas e valoracións realizadas polo Tribunal de Selección caberá a posibilidade de interpoñer recurso de alzada no prazo de un (1) mes a contar desde a publicación ou notificación do acordo, de conformidade co previsto nos artigos 121 e 122 da Lei 39/2015, de 1 de outubro, do Procedemento Administrativo Común das Administracións Públicas, ante a Alcaldía-Presidencia da Corporación. O prazo máximo para ditar e notificar a resolución do recurso de alzada será de tres (3) meses, transcorrido este prazo sen que recaia resolución, se poderá entender desestimado o recurso conforme o previsto no artigo 122.2 da Lei 39/2015, de 1 de outubro, do Procedemento Administrativo Común das Administracións Públicas. En todo o non previsto nas presentes bases estarase ao disposto na Lei 7/1985, de 2 de abril, Reguladora de Bases de Réxime Local; Real Decreto Lexislativo 781/1986, de 18 de abril, polo que se aproba o texto refundido das disposicións vixentes en materia de réxime local, Lei 5/1997, de 22 de xullo, de Administración Local de Galicia; Lei 39/2015 de 1 de outubro, do Procedemento Administrativo Común das Administracións Públicas; Lei 40/2015, de 1 de outubro de Réxime Xurídico do Sector Público, Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, e Lei 2/2015, de 29 de abril, de emprego público de Galicia, así como a restante normativa de desenvolvemento da lexislación indicada. De acordo co establecido pola normativa vixente en materia de protección de datos, informámoslle a aqueles aspirantes que presenten a súa solicitude para participar no presente procedemento de selección de que o Responsable de Tratamento dos seus datos persoais é CONCELLO DE OROSO, con dirección PRAZA ISAAC DIAZ PARDO Nº1, 15888 - A CORUÑA; INFO@OROSO. GAL. Os datos serán utilizados para prestarlle o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal. Os aspirantes terán dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, CONCELLO DE OROSO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Pode consultar a información adicional y detallada sobre Protección de Datos solicitándoa por correo electrónico: info@oroso. gal D./Dna………………….……………………………., con DNI /NIE número…….…. e domicilio a efectos de notificacións e comunicación en.………. CP…….…localidade…………….…. telf.…….………. Dirección Electrónica Habilitada.(indicar so no caso de que desexe que as notificacións lle sexan practicadas de xeito telemático) EXPÓN: 1º).- Que ten coñecemento da convocatoria publicada para a selección dunha praza de Encargado de Obras (Cod. RPT 05.01.01) como persoal laboral fixo, correspondente á oferta de emprego público do ano 2021 e a creación dunha bolsa de emprego segundo as bases publicadas no BOP de data._____ 2º).- Que estou en posesión de todos e cada un dos requisitos esixidos na base 5ª de selección para participar no presente proceso selectivo e no caso de obter a praza comprométome a prestar xuramento ou promesa de conformidade co RD 70/1979.3º) Que coñezo e acato incondicionalmente as bases que rexen o presente proceso selectivo.4º) Que estou en posesión da titulación esixida nas presentes bases ou en condicións de obtela á data de remate de presentación de solicitudes do presente proceso selectivo. Polo exposto, SOLICITO: Ser admitido/a ao correspondente proceso selectivo, achegando a estes efectos a seguinte documentación: DOCUMENTACIÓN QUE SE ACHEGA  Xustificante de pagamento da taxa por dereitos de exame.  Copia do DNI.  Certificado CELGA nivel 2 ou de ter superados os estudos conducentes á obtención da validación do nivel de competencia en lingua galega equivalente ao CELGA 2 segundo a Orde do 16 de xullo de 2007 da Consellería de Cultura, Educación e Ordenación Universitaria, modificada pola ORDE do 10 de febreiro de 2014.  Anexo II de relación dos méritos alegados para ser valorados na fase de concurso, así como a documentación acreditativa de tales méritos conforme ao previsto na base 9.2 das bases que rexen o presente procedemento de selección. Solicita realizar as probas en (marque unha opción):  Castelán.  Galego. Pola presente autorizo coa miña sinatura a cesión dos datos contidos na presente instancia e na documentación que se acompaña ao Concello de Oroso, con dirección na Praza Isaac Díaz Pardo nº 1, 15888 – A Coruña; info@oroso. gal. a fin de que ese Concello poida utilizados para todos os trámites relacionados directa ou indirectamente co presente proceso de selección, así como a xestión administrativa do mesmo. Igualmente autorizo ao Concello de Oroso á conservación dos datos facilitados mentres non se solicite a supresión dos mesmos e en todo caso durante o tempo necesario para dar cumprimento ás obrigas administrativas derivadas do presente proceso de selección. Lugar e data Asdo. SR. ALCALDE DO CONCELLO DE OROSO. NOME E APELIDOS: NOME E APELIDOS: NOME E APELIDOS: NOME E APELIDOS: ANEXO III. TEMARIO. PARTE XERAL Tema 1.-A Constitución española de 1978. Estrutura e contido. Tema 2.-Entidades locais, clases: provincia e municipio. O municipio. Territorio e poboación. Organización municipal. Tema 3.-Dereitos e deberes dos/as empregados/as públicos/as. O procedemento disciplinario. Réxime de incompatibilidades Tema 4.- O procedemento administrativo: concepto, clases e suxeitos. Fases do procedemento administrativo. Tema 5.-A resolución do procedemento administrativo. Os recursos administrativos e a revisión de actos administrativos. PARTE ESPECIAL. Tema 6.- Lei 31/1995, de 8 de novembro, de Prevención de Riscos Laborais. Tema 7.- Tipos de maquinaria e ferramenta en albanelería. Maquinaria pesada e maquinaria manual. Ferramentas manuais. Características e usos. Materiais auxiliares empregados na albanelería. Mallas, cantoneiras, perfís auxiliares, selantes, etc. Tema 8.- Diferentes elementos de construción: Muros de cachotería. Muros de bloque. Cubertas. Pavimentos e baldosas. Paredes de ladrillo. Ladrillos tipo e medidas. Tellas. Revestimentos de paredes e chans. Tema 9.- Formigóns: Clases. Preparación. Aditivos. Morteiro: composición e clases de morteiro. Tema 10.- Proxecto de obras: Interpretación de planos, medicións, reformulo. Tema 11.- Andamios e medios auxiliares. Tema 12.- Pintura: Preparación das superficies de soporte. Aplicación de pinturas ao temple e plásticas Pinturas para exteriores. Tema 13.- Encofrados. Madeiras. Metais. Puntais e outros medios auxiliares. Arquetas de servizo urbano: auga, sumidoiro e alumeado público. Tema 14.- Carpintería: Ferramentas e equipo de taller. Mantemento, vernizado e reposición de portas e utensilios de madeira. Ferraxes utilizados en carpintaría. Colas e pegamentos. Ensambles e empalmes. Tema 15.- Electricidade: Cadros eléctricos. Receptores eléctricos. Circuítos eléctricos. Iluminación. Perigos da electricidade. Prevención de accidentes. Mantemento e conservación. Tema 16.- Fontanería: elementos que compoñen a instalación de subministro de auga. Instalacións de auga fría e quente. Proteccións contra retorno. Incompatibilidade de materiais. Mantemento e conservación. Tema 17.- Saneamento. Elementos da rede de saneamento. Materiais de tubaxes e diámetros máis frecuentes. Pozos de rexistro. Arquetas. Sumidoiros. Execución, mantemento e reparacións. Tema 18.- Pavimentación de vías. Tipoloxía. Sistemas construtivos. Mantemento e reparación. Acerados. Subbases. Soleiras. Pavimentación. Tema 19.- Mantemento de zonas verdes. Podas. Abonos e tratamentos. Regos. Útiles e ferramentas. Tema 20.- Manexo e mantemento de maquinaria da área de obras: Tractores e apeiros (remolque, desbrozadoras.), desbrozadora, motoserras, sopladores e outra maquinaria de obras. SEGUNDO. Publicar o texto íntegro das Bases e Convocatoria para cubrir a praza vacante no Boletín Oficial da Provincia e no Taboleiro de Edictos da Casa do Concello. TERCERO. Publicar no Diario Oficial de Galicia e no Boletín Oficial do Estado un extracto da Convocatoria, sendo a data de publicación no Boletín Oficial do Estado a que servirá para o computo do prazo para a presentación de instancias. CUARTO. Dar traslado da presente ao Pleno da Corporación na seguinte sesión que se celebre.” O que se publica para xeral coñecemento. En Oroso a 21 de setembro de 2022. Asinado dixitalmente polo Alcalde. Luís Rey Villaverde.